വമ്ബന് നീക്കവുമായി ഈസ്റ്റ് ബംഗാള് സൂപ്പര്ഗോളിയുമായി ചര്ച്ചയില് ഇന്ത്യന് സൂപ്പര് ലീഗ് എട്ടാം സീസണില് കളിക്കുമെന്ന് ഉറപ്പായതോടെ മികച്ച ടീം പടുത്തുയര്ത്താനുള്ള ശ്രമത്തിലാണ് ഈസ്റ്റ് ബംഗാള്. കഴിഞ്ഞ സീസണില് ക്ലബിനൊപ്പമുണ്ടായിരുന്ന ഒട്ടുമിക്ക വിദേശതാരങ്ങളും മടങ്ങി. ഒപ്പം ഒരുപിടി ദേശീയ താരങ്ങളും ക്ലബ് വിട്ടു. സാഹചര്യത്തില് വീണ്ടും ഒന്നേന്ന് തുടങ്ങേണ്ട അവസ്ഥയാണ് ഈസ്റ്റ് ബംഗാളിന്. കഴിഞ്ഞ ഐലീഗില് മൊഹമ്മദന് വേണ്ടി തകര്പ്പന് പ്രകടനം നടത്തിയ ഹീരാ മോണ്ഡലിനെ ഇക്കുറി ഈസ്റ്റ് ബംഗാള് ഒപ്പം കൂട്ടുമെന്ന് റിപ്പോര്ട്ടുകള് വന്നിരുന്നു. ഇതിനുപിന്നാലെയിപ്പോള് സൂപ്പര്ഗോളി അരിന്ദം ഭട്ടാചാര്യയേയും ഈസ്റ്റ് ബംഗാള് ടീമിലെത്തിക്കുമെന്നാണ് റിപ്പോര്ട്ടുകള്. ഖേല്നൗവാണ് ഇക്കാര്യം റിപ്പോര്ട്ട് ചെയ്തിരിക്കുന്നത്. ബംഗാള് സ്വദേശിയായ അരിന്ദം 2018 മുതല് എ.ടി.കെയുടെ ഭാഗമാണ്. കഴിഞ്ഞ സീസണില് എ.ടി.കെ മോഹന് ബഗാന് വേണ്ടി തകര്പ്പന് പ്രകടനം നടത്തിയ അരിന്ദം, ഐ.എസ്.എല്ലിലെ ഗോള്ഡന് ഗ്ലൗ പുരസ്കാരം നേടിയിരുന്നു. എന്നാല് മുംബൈയില് നിന്ന് അമ്രീന്ദര് സിങ് ബഗാനിലെത്തിയതോടെ അരിന്ദം ഫസ്റ്റ് ചോയ്സ് ഗോളി അല്ലാതെയായി. നേരത്തെ അരിന്ദം ക്ലബ് വിടുമെന്ന അഭ്യൂഹങ്ങള് പരന്നപ്പോള്, താരം തന്നെ അത് നിഷേധിച്ച് രംഗത്തെത്തിയിരുന്നു. എന്നാലിപ്പോള് ഈസ്റ്റ് ബംഗാള് രംഗത്തെത്തിയതോടെ അരിന്ദത്തിന്റെ മനസ് മാറിയേക്കുമെന്നാണ് സൂചന. ഇതിനിടെ തന്നെ ഈസ്റ്റ് ബംഗാള് പത്ത് ഇന്ത്യന് താരങ്ങള്ക്ക് കരാര് ഓഫര് ചെയ്തതായി ജേര്ണലിസ്റ്റ് മാര്ക്കസ് മെര്ഹുലാവോ ട്വീറ്റ് ചെയ്തു. ഈ കളിക്കാര് ആരൊക്കെയാണന്ന് മാര്ക്കസ് വെളിപ്പെടുത്തിയില്ല. എന്നാല് ഇതില് കഴിഞ്ഞ സീസണില് ക്ലബിനായി കളിച്ച മൂന്ന് താരങ്ങളുണ്ടെന്ന് മാര്ക്കസ് വ്യക്തമാക്കി.